פין וולפהארד

פין וולפהארד (באנגלית: Finn Wolfhard; נולד ב-23 בדצמבר 2002) הוא שחקן ומוזיקאי קנדי ממוצא יהודי. ידוע בשל גילום דמויותיהם של מייק וילר בסדרת המקור של נטפליקס "דברים מוזרים", של ריצ'י טוזייר בסרטים "זה" ו"זה: חלק 2", ושל טרבור ספנגלר בסרט "מכסחי השדים: החיים שאחרי". וולפהארד נולד בוונקובר, קולומביה הבריטית שבקנדה, למשפחה קתולית אך הוא מתאר את אמו כ"חצי-יהודייה" על פי בדיקה גנטית. אביו, אריק וולפהרד, הוא חוקר העוסק בתביעות הנוגעות לבעלויות ילידים על קרקעות. אחיו הבכור ניק וולפהארד גם הוא שחקן ומוזיקאי. וולפהרד הופיע לראשונה בטלוויזיה בתפקידי אורח בסדרות כזוראן ב"המאה" וכג'ורדי פינסקי ב"על טבעי". בשנת 2016, וולפהארד לוהק לדמותו של מייקל "מייק" וילר בסדרת האימה ומדע בדיוני של נטפליקס, "דברים מוזרים". וולפהארד נבחן לתפקיד באמצעות וידאו לאחר שראה שמתקיימים אודישנים פתוחים. וולפהארד, יחד עם חבריו לצוות השחקנים, זכה בפרס גילדת שחקני המסך בקטגוריית "אנסמבל השחקנים הטוב ביותר בסדרת דרמה". בנוסף, וולפהארד הופיע בתוכנית "ליפסינק באטל" בפרק בו התארחו כוכבי "דברים מוזרים". בשנת 2017, וולפהארד הופיע לראשונה על מסכי הקולנוע בדמותו של ריצ'י טוזייר ב"זה", עיבוד מחודש לספרו של סטיבן קינג באותו השם, שיצא לאקרנים ב-8 בספטמבר 2017. ליהוקו של וולפהארד גם ל"דברים מוזרים" וגם ל"זה", ששניהם מתרחשים בשנות ה-80, היה צירוף מקרים. על פי וולפהארד, הוא לוהק לראשונה כריצ'י כשהבמאי קארי פוקאנגה היה אחראי על מלאכת הבימוי והכתיבה, אך כשפוקאנגה עזב את הפרויקט בעקבות חילוקי דעות יצירתיים, הוא עזב את התפקיד והתאפשר לו לשחק גם ב"דברים מוזרים". לאחר שהבמאי אנדרס מוסקייטי נבחר לביים את הפרויקט, וולפהארד היה צריך להיבחן מחדש לדמותו של ריצ'י. וולפהארד עתיד לחזור לגלם את דמותו של ריצ'י הצעיר בפלאשבקים בסרט ההמשך, "זה: חלק 2". ב-9 בינואר 2018 חתם וולפארד עם סוכנות כישרונות, CAA. זמן קצר לאחר מכן הצטרף לצוות השחקנים של הסרט "החוחית" (אנ'), עיבוד לרומן זוכה פרס הפוליצר של דונה טארט באותו השם, כדמותו הצעירה של בוריס פאבליקובסקי, סטודנט אוקראיני בעל משיכה לצרות. ג'ון קראולי, במאי הסרט, שיבח את ליהוקו של וולפהארד, וכינה אותו "ממש מיוחד", שכן וולפהארד לא היה בחירתו הראשונה לתפקיד, והוא רצה ללהק שחקן רוסי צעיר אותנטי לתפקיד, אך וולפהארד נבחן לתפקיד והדהים את הבמאי עם מבטא רוסי כמעט מושלם. ב-5 ביוני 2018 הוכרז שוולפהארד לוהק לסרט האנימציה "משפחת אדמס", שעלה לאקרנים ב-11 באוקטובר 2019, וידבב את דמותו של פאגסלי אדמס. ב-1 במרץ 2019 הוכרז כי וולפהארד וקארי קון מנהלים משא ומתן על כיכוב בסרט "מכסחי השדים: החיים שאחרי" שיביים הבמאי ג'ייסון רייטמן, כשקון תגלם אם חד-הורית, ו-וולפהארד יגלם את בנה. ליהוקו של וולפהארד לתפקיד אושר רשמית ב-29 במרץ 2019 על ידי רייטמן באמצעות המדיה החברתית, יחד עם קון ומקנה גרייס. בשנת 2017, וולפהארד הקים את להקת הרוק "Calpurnia", שם שימש כגיטריסט וכסולן הראשי, וכותב השירים. עד שהפסיקה את פעילותה בנובמבר 2019, הלהקה הייתה חתומה בחברת רויאל מאונטן רקורדס בארצות הברית ובקנדה, ובחברת טראנסגרסיב רקורדס וחברת הבת שלה, "paradYse" באירופה ובבריטניה. מספר שבועות לאחר מכן, הוכרז כי להקתו החדשה של וולפהארד, "The Aubreys", עם המתופף מלקולם קרייג, תבצע שיר בפסקול סרטו "The Turning"‏ (2020). הלהקה הוציאו את סינגל הבכורה שלהם, "Loved One" ב-10 במרץ 2020, ואת מיני-אלובום הבכורה שלהם, "Soda & Pie", דרך חברת ההפצה AWAL, ב-13 במרץ 2020. הסינגל הבא שלהם, "Smoke Bomb" שוחרר ב-17 באוגוסט 2020. בהמשך, הם הוציאו סינגל משותף עם ההרכב המוזיקלי "Lunar Vacation"‏, "No Offerings" אשר שוחרר ב-12 בינואר 2021. הסינגל הבא שלהם "Sand in My Bed" שוחרר ב-14 בפברואר 2021. ה-Aubreys הוציאו את הסינגל שלהם "Karaoke Alone" ב-10 בספטמבר 2021 מאלבום הבכורה של הקבוצה, "Karaoke Alone", שיצא ב-5 בנובמבר 2021. בשנת 2020 ביים את הסרט הקצר "משמרות לילה" (אנ'). בסרט שיחק בילי בריק בתפקיד ראשי. הסרט הוצג בפסטיבל הסרטים בקלגרי. באוגוסט 2024, פורסם כי סרט הבכורה בבימויים של וולפהארד ובריק בשם "Hell of a Summer" נמכר להפצה בארצות הברית לחברת Neon, שמתכננת להפיץ את הסרט בבתי הקולנוע בשנת 2025. הסרט הוא קומדיית אימה והוקרן לראשונה בפסטיבל הסרטים הבין-לאומי בטורונטו בשנת 2023. וולפהארד ובריק הם גם התסריטאים וגם השחקנים בסרט. עלילת הסרט עוסקת במדריכים במחנה קיץ הנקרא "Camp Pineway", שמכינים את המקום לפני הגעת הילדים למחנה, כשרוצח במסכה מתחיל להרוג את הצוות. מדיה וקבצים בנושא פין וולפהארד בוויקישיתוף פין וולפהארד, ברשת החברתית פייסבוק פין וולפהארד, ברשת החברתית אקס (טוויטר) פין וולפהארד, ברשת החברתית אינסטגרם פין וולפהארד, סרטונים בערוץ היוטיוב פין וולפהארד, במסד הנתונים הקולנועיים IMDb (באנגלית) פין וולפהארד, באתר AllMovie (באנגלית) פין וולפהארד, באתר Rotten Tomatoes (באנגלית) פין וולפהארד, באתר Box Office Mojo (באנגלית) פין וולפהארד, באתר Metacritic (באנגלית) פין וולפהארד, באתר MusicBrainz (באנגלית) פין וולפהארד, באתר Discogs (באנגלית) "Crash Tag Team Racing with Special Guest Finn Wolfhard". Guest Grumps. January 14, 2017. 10:47 minutes in. Game Grumps. https://mobile.twitter.com/fwolfhardupdate/status/1122959149615144960?p=v Chaney, Jen (July 25, 2016). "Stranger Things' Finn Wolfhard on Kissing Scenes and How He Became an Actor". Vulture.com. Retrieved February 1, 2017. "Finn Wolfhard, the Young Star of 'Stranger Things,' Shops for Vinyl - The New York Times". Nytimes.com. Retrieved June 16, 2018. "Geek.com interview". Geek.com. September 13, 2018. Retrieved September 28, 2018. Nika, Colleen (November 22, 2016). "Finn Wolfhard: sci-fi 'it-boy'". Dazed. Nolfi, Joely (December 14, 2016). "SAG Awards nominations 2017: See the full list". Entertainment Weekly. Graham, Jamie (September 6, 2017). "Exclusive: IT director Andy Muschietti says Stranger Things' Finn Wolfhard casting was a complete coincidence". Digital Spy. Retrieved November 27, 2017. Woerner, Meredith (October 13, 2017). "Finn Wolfhard shares his texts from the 'It' and 'Stranger Things' gang". Los Angeles Times. Retrieved November 27, 2017. Goldman, Eric (August 2, 2016). "Stranger Things Creators on How Season 1 Ended and Where Season 2 Will Go". IGN. Retrieved November 27,2017. Nugent, John (May 29, 2019). "The Goldfinch: Trailer Breakdown With Director John Crowley". The Hollywood Reporter. Retrieved June 1, 2019. Eric Volmers, Calgary International Film Festival releases full lineup for online and in-cinema programming, Saltwire Network, ‏9 בספטמבר 2020 Rebecca Rubin, Finn Wolfhard and Billy Bryk’s Directorial Debut ‘Hell of a Summer’ Sells to Neon, Variety, ‏2024-08-20 (באנגלית אמריקאית) Brent Lang, Variety, Variety, ‏6 בפברואר 2023 Witmer, Phil (November 17, 2016). "Here's a Very Brief History of Stranger Things' Finn Wolfhard Starring in PUP Videos". Noisey. Retrieved December 2, 2016. Sherman, Maria (November 17, 2016). "PUP's New Music Video, Starring Stranger Things' Finn Wolfhard, Will Make You Want to Hug Your Pet". Vulture. Retrieved December 2, 2016. Kaufman, Gil (July 17, 2017). "Finn Wolfhard Talks Co-Directing First Music Video for Spendtime Palace's 'Sonora': Exclusive". Billboard. Retrieved August 19, 2017. O'Neal, Sean (June 25, 2018). "Stranger Things' Finn Wolfhard IS Danny Sexbang for Ninja Sex Party". The A.V. Club. Retrieved June 25, 2018. "CALPURNIA STARS IN NEW WEEZER VIDEO FOR a ha's "TAKE ON ME"". Music News Net. Retrieved February 13, 2019.